Autohissi 
**Autohissi** eli **ajoneuvohissi** on hissi, joka on tarkoitettu ajoneuvojen korkeussuuntaiseen kuljettamiseen.

Käyttö
------

Autohissejä käytetään ajoneuvojen korkeussuuntaiseen kuljettamiseen rakennusten sisällä. Niiden tarkoituksena on kasvattaa pysäköintitaloihin ja -halleihin mahtuvien ajoneuvojen määrää. Jos kiinteistökustannukset ovat korkeat, autohissit voivat vähentää kokonaiskuluja, sillä ilman ajoluiskia tarvitaan vähemmän tilaa saman automäärän pysäköintiin. Samalla periaatteella toimivia ajoneuvonostimia käytetään huoltamoilla ja autokorjaamoilla nostamaan autoja siten, että niiden pohjalle päästään suorittamaan huolto- ja korjaustöitä.

Esimerkkejä
-----------

Autohissi sisältyi yhdysvaltalaisen poliitikon ja entisen presidenttiehdokkaan Mitt Romneyn vuoden 2008 rakennussuunnitelmaan, joka koski hänen San Diegon La Jollan rantatalonsa uudelleenrakentamista. Hissillä on tarkoitus kuljettaa autoja kerrosten välillä autotallissa, johon mahtuu neljä ajoneuvoa, joista osa on välitasanteella. Romney sai lopullisen hyväksynnän rakennushankkeelleen lokakuussa 2013, kun hanketta koskenut valitus hylättiin.

Sunny Isles Beachilla, Floridassa sijaitsevassa Porsche Design Tower -pilvenpiirtäjässä on 132 asuntoa ja kolme autohissiä. Rakennuksen suunnittelija käyttää hisseistä nimeä "Dezervators". Autohissit kuljettavat autot ylös kaikkien asuntojen yhteydessä oleville autopaikoille. Hissit ovat kiinni pyöreissä lasirakenteissa ja kääntyvät oikean pysäköintipaikan suuntaan, jolloin asukkaat pystyvät ajamaan suoraan asuntonsa yhteydessä olevalle paikalleen. Rakennus valmistui vuonna 2017.

Elon Muskin omistama The Boring Company rakensi ajoneuvohissin koekappaleen vuonna 2017. Vuonna 2018 yritys sai Kalifornian kaupunginvaltuuston Hawthorelta luvan rakentaa ajoneuvohissin, joka on suunniteltu yhdistämään maanpäällinen autohalli maanalaiseen koetunneliin nimeltään Boring Test Tunnel. Yhtiö aikoo käyttää koetunnelia ja hissiä tutkiakseen ja kehittääkseen maanalaista hyperloop-järjestelmää, jonka tarkoituksena on ratkaista Los Angelesin liikenteen ongelmat.

Katso myös
----------

* Pysäköintiavustaja
* Hissi

Lähteet
-------

1. ↑  Graham: A Guide for the 99%: What Is a Car Elevator and Why Does Mitt Need One? *The Atlantic*.  27.3.2012.
2. ↑  James E. Duffy: *Auto Body Repair Technology*, s. 250. Robert Scharff, 2003. ISBN 9780766862722.
3. ↑  Epstein: Romney's 4-car fantasy home *Politico*.  27.3.2012.
4. ↑  Koenig: Mitt Romney gets his car elevator *CNN*.  11.3.2013.  Arkistoitu 21.11.2019.
5. ↑  Viser: Romney built expensive homes after 2012 loss *The Boston Globe*.  28.1.2015.
6. ↑  Mastine-Frost: What it's Really Like to Ride the World's Most Advanced Car Elevator *Robb Report*.  25.4.2017.
7. ↑  Caposele: Penthouse for your Porsche: This luxe Miami high-rise comes with a car elevator so you can drive right into your living room *CNBC*.  28.9.2017.
8. ↑  Savov: Elon Musk reveals Boring car elevator *The Verge*.  26.7.2017.
9. ↑  Rosenfeld: Elon Musk's Boring Company earns approval for futuristic garage that would connect to underground commuter tunnel *The Mercury News*.  12.7.2018.
10. ↑  Brown: An elevator in your garage? Boring Company gets OK to test Loop Lift from tunnel *Digital Trends*.  16.9.2018.

Aiheesta muualla
----------------

* Kuvia tai muita tiedostoja aiheesta **Autohissi** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Car elevator